# Σ Υ Λ Λ Ο Γ Ο Σ Σ Υ Ν T Α Ξ Ι Ο Υ Χ Ω Ν

# ΑΓΡΟΤΙΚΗΣ ΤΡΑΠΕΖΗΣ ΤΗΣ ΕΛΛΑΔΟΣ

email : silsinate@hotmail.com site: syntaxiouxosatebank.gr

 Αθήνα, 21.1.2020

**ΤΑ ΑΝΑΔΡΟΜΙΚΑ ΤΩΝ ΣΥΝΤΑΞΕΩΝ**

**Η ΚΑΤΑΛΥΤΙΚΗ ΑΠΟΦΑΣΗ ΤΟΥ ΣτΕ**

1. Με αίτηση του ΕΦΚΑ, η αρμόδια Επιτροπή του ΣτΕ παρέπεμψε σε Πιλοτική Δίκη, ενώπιον της Ολομέλειας του Δικαστηρίου αυτού, Αγωγή **46** Συνταξιούχων που ζητούν, σε πρώτο βαθμό, αποζημίωση για τις μειώσεις που επέβαλαν οι αντισυνταγματικοί Νόμοι 4051/12 και 4093/12, κατά την περίοδο 2013 – 2018.
2. Τα νομικά θέματα, επί των οποίων το ΣτΕ κλήθηκε στις **10.1.2020** να αποφανθεί αμετάκλητα, είναι τα ακόλουθα :

***«***  *α)* *Αν η θεσπιθείσα με τη διάταξη του άρθρου 14 παρ. 2A του ν. 4387/2016 ρύθμιση της συνέχισης καταβολής των συντάξεων, όπως είχαν διαμορφωθεί την 31.12.2014, δηλαδή με τις μειώσεις που επήλθαν με τους ν. 4051/2012 και 4093/2012 για το χρονικό διάστημα από την έναρξη ισχύος του νόμου 4387/2016, ήτοι από 12.5.2016 και εφεξής, είναι σύμφωνη με το Σύνταγμα και την ΕΣΔΑ. β) Αν η παραπάνω διάταξη του άρθρου 14 παρ. 2α του ν. 4387/2016 έχει την έννοια ότι καταλαμβάνει ρυθμιστικά και το διάστημα από 1.1.2013 έως και την 11.5.2016 και, σε καταφατική περίπτωση, εάν η ρύθμιση για το διάστημα αυτό αντίκειται στο Σύνταγμα και την ΕΣΔΑ. γ) Αν ο χρονικός περιορισμός της ισχύος των αποτελεσμάτων που έθεσαν οι 2287-8/2015 αποφάσεις της ΟλΣτΕ αφορά μόνο τη διαπίστωση της αντίθεσης προς το Σύνταγμα των διατάξεων των ν. 4051/2012 και 4093/2012 ή καταλαμβάνει και τη διαπιστωθείσα αντίθεση αυτών προς το άρθρο 1 του 1ου Προσθέτου Πρωτοκόλλου της ΕΣΔΑ και δ) Αν με βάση τις ανωτέρω κρίσεις της ΟλΣτΕ 1891/2019 και ΟλΣτΕ 2287-8/2015 οι παραπάνω μειώσεις των συντάξεων για το χρονικό διάστημα από 1.1.2013 έως 11.5.2016 είναι δυνατό να κριθούν σύμφωνες με το Σύνταγμα και την ΕΣΔΑ εφόσον από εμπεριστατωμένη επιστημονική μελέτη, μεταγενέστερη των αποφάσεων ΟλΣτΕ 2287-8/2015 προκύπτει ή θα προκύψει ότι οι μειώσεις των συντάξεων βάσει των ν. 4051/2012 και 4093/2012 από την έναρξη επιβολής του (1.1.2013) ήταν κατ΄ουσίαν σύμφωνες με το Σύνταγμα και την ΕΣΔΑ,* ***»****.*

1. Με την ίδια Πράξη της Επιτροπής αυτής του ΣτΕ **αναστέλλεται** η **εκδίκαση** των εκκρεμών υποθέσεων, στις οποίες τίθενται τα ίδια νομικά ζητήματα, **και όχι** το δικαίωμα στην άσκηση νέων αποζημιωτικών αγωγών, μέχρι την έκδοση της Απόφασης του ΣτΕ για το θέμα αυτό.
2. Με τα δεδομένα αυτά και έχοντας υπόψη τις σχετικές Αποφάσεις του ΣτΕ των ετών 2015 και 2019, ως πιθανότερες εκβάσεις της Πιλοτικής αυτής Δίκης, **εκτιμώνται** οι εξής :

Πρώτον, **ΟΥΔΕΙΣ** δικαιούται αποζημίωση **μετά** την 31.12.2014, **εκτός** εάν έχει ασκήσει αγωγή **πριν** την έκδοση των Αποφάσεων του ΣτΕ της 10.6.2015.

Δεύτερον, «αναδρομικά» δικαιούνται **ΟΛΟΙ**, ανεξάρτητα από το εάν έχουν ασκήσει αγωγή ή όχι, από τη 10.6.2015 **μέχρι** την ισχύ του Νόμου 4387/2016, [12.5.2016], ή **ΜΟΝΟ** όσοι έχουν ασκήσει αγωγή μέχρι τότε.

Τρίτον, «αναδρομικά» δικαιούνται **ΟΛΟΙ**, ανεξάρτητα από το εάν έχουν ασκήσει αγωγή ή όχι, από την 10.6.2015 **μέχρι** την 31.12.2018 ή **ΜΟΝΟ** όσοι έχουν ασκήσει αγωγή μέχρι την έκδοση της Απόφασης του ΣτΕ επί της ως άνω Πιλοτικής Δίκης για τα «αναδρομικά».

1. Επιπλέον, πρέπει να ληφθεί υπόψη ότι **είναι ή θεωρείται βέβαιο** ότι, **μετά** την έκδοση της αναμενόμενης αυτής Απόφασης του ΣτΕ, **ΟΥΔΕΜΙΑ** νέα αγωγή θα γίνεται πλέον δεκτή από τα αρμόδια Δικαστήρια.

Από την άλλη πλευρά, **ΕΑΝ** η Απόφαση αυτή αναγνωρίσει το δικαίωμα σε αποζημίωση, είτε για **11** μήνες, [11.6.2015 – 12.5. 2016], είτε για **42** μήνες και 20 μέρες, [11.6.2015 – 31.12. 2018], **προσδοκάται** ότι η Κυβέρνηση, σεβόμενη την Απόφαση του ΣτΕ, θα καταβάλλει τα «αναδρομικά» σε **ΟΛΟΥΣ**, έστω και σε δόσεις, ανεξάρτητα από το εάν έχουν ασκήσει αγωγή ή όχι.

1. Με τα δεδομένα αυτά, Συνάδελφοι που **δεν** έχουν ασκήσει αγωγή μέχρι σήμερα **ή** η αγωγή που άσκησαν **δεν** καλύπτει το διάστημα μέχρι και την 31.12.2018 **ή** τα στοιχεία που έχουν αποστείλει στο Σύλλογο **δεν** είναι πλήρη για την άσκηση της επιθυμητής αγωγής τους, **ΠΡΟΤΡΕΠΟΝΤΑΙ** **να σταθμίσουν** την παραπάνω πληροφόρηση και **εάν επιλέξουν** να προχωρήσουν σε άσκηση αποζημιωτικής αγωγής μέχρι **και** την **31.12.2018**, να το **πράξουν άμεσα**, **το αργότερο** **μέχρι τις αρχές Απριλίου 2020**, ώστε να μη διακινδυνεύσουν απώλεια του δικαιώματός τους.

**Επισημαίνεται**, δε ότι επεξεργασία των αποστελλόμενων στοιχείων, για υποβολή αγωγής, θα γίνεται **ΜΟΝΟΝ** εφόσον αυτά είναι **πλήρη και σωστά**.

1. Προκειμένου, τέλος, ο Σύλλογός μας να υπερασπιστεί τα δικαιώματα των Συναδέλφων μας Συνταξιούχων ΑΤΕ και οπωσδήποτε όσων έχουν υποβάλλει αγωγή, στη δικάσιμο της Ολομέλειας του ΣτΕ της 10.1.2020, **έχει ασκήσει παρέμβαση**.

**ΤΟ Δ.Σ. ΤΟΥ ΣΥΛΛΟΓΟΥ**